როუზ ბირნი

მერი როუზ ბირნი (; დ. 24 კვირკვე, 1979, სიდნეი) — ავსტრალიარი კინოარტისტი. ოკათუდჷ კინოფილმეფს: „ტროა“, „ხვალმაფირი“, „ბჟაშ სინთე“, „რჩქინა“, „ნტება ვეგასიშე“, „ძღაბეფიშ ჭანაფილობა ვეგასის“ დო შხვა. ნომინირაფილი რდჷ ორქოშ გლობუსის დო ემიშ პრემიას.

მერი როუზ ბირნიქ დებადჷ ავსტრალიაშ ნოღა სიდნეიშ ართ-ართ გალეუბანს, ირლანდიური დო შოტლანდიური გორჩქინაშ ფანიას.
დიამუში ჯეინ ბირნი — მუშენს ადმინისტრატორო დაჭყაფურ სკოლას, მუამუში — რობინ ბირნი მარკეტოლოგი რე. 8 წანაშე ავსტრალიაშ ახალურ თეატრის იღენდჷ ოარტისტე ხელუანობაშ გოკვათილეფს. ოშქაშე სკოლაშ თებაშ უკულ გურაფა დიჭყჷ დიო კოლეჯის დო უკულ სიდნეიშ უნივერსიტეტის. 1999 წანაშე გურაფა გაგინძორჷ დევიდ მამეტიშ დო უილიამ მეისიშ ატლანტიშ თეატრის.

როუზის ჸუნს უნჩაში ჯიმა ჯორჯ ბირნი დო ხოლო უნჩაში ჟირი და — ელის ბირნი დო ლუსი ბირნი. სუმხოლო თეშ რენო, თაშ რენო, ოკათუნა ხელუანობაშ სფეროს. თიში ჯიმა ფოტოგრაფი რე, დალეფშე ართი ხანტუ რე, მაჟირა ლონდონიშ ართ-ართი ფირმაშ გუმაშქუმალობას მუშენს. 
თიში მასქერეფი ათეისტეფი რენა, ბირნი მუშ დუდს აგნოსტიკოსო თვლის. ჟირი წანაშ გოძვენას რდჷ კომპანია Max Factor-იშ სახე.

როუზ ბირნიშ ოარტისტე კარიერა ეკოროცხუას 1989 წანაშე იჭყანს დო ამდღარშა მოურს. 1990-იან წანეფს ჯინჯიერო სერიალეფს გინიღანდეს. დუდშე დუდი ამორსჷ ართ-ართ სერიალს („ჯი-პი“, G.P.), ნამჷსით 7 წანას გინიღანდეს. მაართა როლი კინოს („დალასიშ კენჯა“, 1994) მიღჷ 12 წანაშ ასაკის. უკულიან წანეფს როლეფს იღენდჷ ავსტრალიურ ტელესერიალეფს. 1999 წანას როლი მიღჷ კრიმინალური ჟანრიშ ფილმის „ჟირი ხე“, სოდეთ თინაწკჷმა ართო ილაჸაფჷ ჰით ლეჯერქ. მეხოლაფათ 6 წანაშ გოძვენას ურთიართობას რდჷ ბრენდან კოუელწკჷმა. ხვადუდჷ ხოლო გრეგორ ჯორდანს. 2012 წანაშე ხვადუ ბობი კანავალეს.

 ფილმოგრაფია 
+ ფილმოგრაფია წანა ჯოხონობა როლი  მერჩქინა 1994 ოლაჸაფე დალასი სომერსი  1999 ჟირი ხე ალექსი  1999 თარიღი სოფი  2000 კინ კოლეჯის ჯენი 2000 ოსურღორონთი 1967 BG   2001 პიტჩი ძღაბი 2002 მურიცხული ლჷმეფი: ეპიზოდი 2 დორმი  2002 გეძირაფუეფი ნოღას საბრინა  2003 მა გებჭოფუნქ ყორშის როუზ მორტმეინი  2003 სერი, ნამჷსჷთ დღა გივოდვით ოდრი ოპლები 2003 მონსტრი — 2003 უგუთინუ ოპტიმისტი ჯემა ტეილორი   2003 ღალა სონია სტილანო 2004 ტროა ბრისეიდა  2004 ხვამლაფირი ალექსი  2005 მეძობელეფი ირენ ბელი  2006 მარია ანტუანეტა ჰერცოგინია დე პოლინიაკი  2006 ღურელი ძღაბი ლეა 2007 სინჩხე კასი  2007 28 მარაშ უკული სკარლეტი  2008 ახლო ნთხორილეფი რობერტა  2008 ნაზი ჯღვალიკი აირისი  2009 რჩქინა დაიანა   2009 ადამი ბეთი  2010 მახოლო მიჸორქ შუმილ მეშარე  კამეო 2010 ნტება ვეგასიშე ჯეკი ქიუ 2011 ასტრალი რენაი  2011 ძღაბეფიშ ჭანაფილობა ვეგასისGarth, Franklin (18 June 2010) Several More Join Wiig's "Bridesmaids" darkhorizons.com ელენ ჰარისი  2011 იქს-ადამიერეფი: მაართა კლასი მოირა მაკტაგერტი  2012 აკანი ფიჭვიშ თუდო ჯენიფერი 2013 ართ წანას გარზენქ ნეტი 2013 ასტრალი 2 რენაი

 რესურსეფი ინტერნეტის 


 [http://www.radioplanet.tv/rose-byrne-hugh-dancy/ როუზ ბირნი]   
 [http://www.emmys.com/celebrities/rose-byrne როუზ ბირნი]  

 სქოლიო 

კატეგორია:ავსტრალიარი არტისტეფი
კატეგორია:დუნაბადი 1979